**Fátrai Szalon**

**Higiénés szabályok 2020**A Covid-19 vírus okozta járványhelyzetre való tekintettel szigorítottunk higiénés szabályzatunkon. Bár a járványveszélytől függetlenül eddig is alaposan fertőtlenítettünk, a Tisztiorvosi Hivatal ajánlásait maximálisan betartva újabb köztes lépéseket iktattunk be a megszokott gyakorlatba.
Célunk, hogy vendégeink – és mi is – a lehető legkisebb veszélynek legyenek kitéve, ezért kérjük, hogy ti is tartsátok be az új szabályokat!

A szalonban egyszerre maximum 3 fodrász és 3 vendég tartózkodhat, megfelelő távolságot tartva egymástól.

Minden fodrász kizárólag egy vendéget fogad egyszerre, ezért nem lesznek várakozók. **Kísérőket a jelenlegi helyzetben nem áll módunkban fogadni, ezért kérünk, hogy egyedül érkezz!**
Maximáljuk a szalonban tartózkodók létszámát, ami nem lépheti át a hat főt. Gyermekek is csak akkor léphetnek a szalonba, ha hajvágásra érkeznek, tehát nem hozhatod magaddal, amennyiben te veszed igénybe a szolgáltatásainkat. Kérjük, időpontfoglalás előtt győződj meg arról, hogy lesz, aki vigyáz a csemetére!
A járványveszély végéig kis kedvencedet sem tudjuk fogadni, mert bár rájuk nem veszélyes a fertőzés, a vírusokat terjeszthetik. Elnézésedet és megértésedet kérjük!

Kollégáink a teljes munkaidő alatt maszkot és kesztyűt viselnek majd, amit természetesen minden vendég után lecserélnek. Kérjük, te is maszkban és gumikesztyűben érkezz hozzánk, és ez a munkavégzés alatt végig legyen rajtad! Ha nincs nálad, mi tudunk biztosítani, amit a szolgáltatás végén plusz költségként felszámítunk.

A szalont folyamatosan szellőztetjük, és naponta kétszer teljes fertőtlenítést végzünk minden felületen, valamint az eddiginél is alaposabban fertőtlenítjük eszközeinket, a munkaállomásokat, egyéb helyiségeinket, a recepciós pultot.

A  munkafolyamatokhoz eldobható beterítőkendőt és törölközőt fogunk használni.

A szalonba érkezéskor kérjük, azonnal fertőtlenítsd a kezed, vagy mosd meg alaposan meleg, szappanos vízzel. A szalonban több helyen kézfertőtlenítőt helyezünk el, hogy kényelmesen hozzáférhess.

Ezen időszakban sajnos frissítőket nem áll módunkban felszolgálni, és újságokat sem teszünk ki.

Mi felelősségteljesen, kizárólag egészséges állapotban fogunk dolgozni a szalonban, és reméljük, te is így mérlegelsz, ha ellátogatsz hozzánk! Bármilyen betegségre utaló tünetet tapasztalsz, módosítsd az időpontod! Ebben az esetben az üzletszabályzatban foglalt fizetési kötelezettségek természetesen nem terhelnek!

Lehetőleg bankkártyával fizess! A készpénz az egyik legnagyobb veszélyforrás.

**A helyiségben tartózkodók létszámának csökkentése miatt a szabad helyek korlátozottak. Kérünk, időben jelezd, ha jönni szeretnél hozzánk!**

Időpontok miatt keressetek minket bátran a +36 1 26937 68-as telefonszámon!

Fátrai szalon csapata